cyanic-selkie/wikianc huggingface dataset:
ภากร ธนศรีวนิชชัย
ประวัติ
เมื่อครั้งเป็นนิสิตคณะสถาปัตยกรรมศาสตร์ จุฬาลงกรณ์มหาวิทยาลัย ชั้นปีที่สอง ภากรได้รับเลือกให้เป็น จุฬาฯคทากร รุ่นที่ 5 ประจำงานฟุตบอลประเพณีจุฬาฯ–ธรรมศาสตร์ ครั้งที่ 68 รุ่นเดียวกัน เต ตะวัน และภัทร ฉัตรบริรักษ์ โดยนั่นเป็นจุดเริ่มต้นให้ภากรได้เริ่มต้นทำงานในวงการบันเทิง เริ่มจากการเดินแบบใน Elle Fashion Week จนได้เริ่มเล่นละครโทรทัศน์ทางไทยทีวีสีช่อง 3และเซ็นสัญญาเป็นนักแสดงในสังกัดของบริษัท ทีวี ธันเดอร์
เมื่อวันที่ 28 มกราคม พ.ศ. 2561ขณะอายุได้ 25 ปี ภากรได้เข้ารับการอุปสมบทเพื่อบวชเป็นพระภิกษุสงฆ์ ณ วัดราชบพิธสถิตมหาสีมารามราชวรวิหาร คณะกลาง โดยมีสมเด็จพระอริยวงศาคตญาณ สมเด็จพระสังฆราช (อัมพร อมฺพโร) ทรงเป็นพระอุปัชฌาย์ โดยได้รับฉายาทางธรรมว่า ปภากโรภิกขุ จากนั้นภากรได้ขึ้นไปศึกษาธรรมต่อที่ วัดป่านาบุญ อำเภอแม่แตง จังหวัดเชียงใหม่ ซึ่งเป็นวัดเน้นการปฏิบัติในสายธรรมยุติ โดยขณะอุปสมบท "พระตุลย์" ได้ตั้งใจศึกษาและปฏิบัติธรรมเป็นเวลารวมทั้งหมด 25 วัน
ประวัติการศึกษา
ระดับประถมศึกษา : โรงเรียนสาธิตจุฬาลงกรณ์มหาวิทยาลัย และ The Hutchins School ,Hobart ,Tasmania, Australia
ระดับมัธยมศึกษาตอนต้น : โรงเรียนสาธิตจุฬาลงกรณ์มหาวิทยาลัย ฝ่ายมัธยม
ระดับมัธยมศึกษาตอนปลาย : โรงเรียนเตรียมอุดมศึกษา แผนการเรียนวิทยาศาสตร์-คณิตศาสตร์ประยุกต์
ระดับปริญญาโท : Columbia University หนึ่งในกลุ่มมหาวิทยาลัยไอวีลีก（Master of Science in Real Estate Development, Graduate School of Architecture, Planning and Preservation)
สถาบันการพยาบาลศรีสวรินทิรา สภากาชาดไทย
สถาบันการพยาบาลศรีสวรินทิรา สภากาชาดไทย (Srisavarindhira Thai Red Cross Institute of Nursing) เป็นสถาบันอุดมศึกษาในกำกับของรัฐซึ่งไม่เป็นส่วนราชการ อยู่ภายใต้การดูแลอุปถัมภ์ของสภากาชาดไทย เปิดทำการเรียนการสอนหลักสูตรพยาบาลศาสตรบัณฑิต หลักสูตร 4 ปี และหลักสูตรประกาศนียบัตรการพยาบาลเฉพาะทางอีกหลายสาขา
ประวัติ
วิวัฒนาการ มาจาก "โรงเรียนนางพยาบาลสภากาชาดสยาม" ต่อมาเปลี่ยนเป็น "โรงเรียนการพยาบาลสภากาชาดไทยและโรงเรียนพยาบาลผดุงครรภ์ และอนามัยสภากาชาดไทย"  เปิดโรงพยาบาลจุฬาลงกรณ์ เมื่อวันที่ 30 พฤษภาคม 2457 รับผดุงครรภ์ ที่สำเร็จการศึกษาจากโรงเรียนสูติกรรมโรงพยาบาลศิริราช ช่วยดูแลผู้ป่วยหญิง มีนายสิบพยาบาล พลพยาบาล พลเปล และนางพยาบาล พลเรือนดูแลผู้ป่วยชาย สมเด็จพระศรีพัชรินทราบรมราชินีนาถ พระบรมราชชนนีพันปีหลวง องค์สภานายิกาสภากาชาดสยาม พระราชทานกำเนิดโรงเรียนนางพยาบาลเพื่อเปิดสอนวิชาการพยาบาลขึ้นเป็นครั้งแรกในกรุงสยาม เมื่อวันที่ 16 มิถุนายน 2457
ปีแรกที่เปิดสอน เปิดรับสมัครทั้งปีไม่มีกำหนดปิดรับ มีนักเรียนรวมทั้งสิ้น 26 คน หลักสูตร 1 ปี สอบไล่ปีละ 2 ครั้งต่อมาขยายเป็นหลักสูตร 2 ปี ในปี พ.ศ. 2459 มี หม่อมเจ้ามัณฑารพ กมลาศน์ เป็นผู้ดำรงตำแหน่งหัวหน้ากองโรงเรียนพยาบาลเป็นพระองค์แรก ต่อมามีการแลกเปลี่ยนนักเรียนกับโรงเรียนสูติกรรม โรงพยาบาลศิริราชอยู่หลายรุ่น
ทุพภิกขภัยในประเทศเอธิโอเปีย พ.ศ. 2526–2528
ทุพภิกขภัยในประเทศเอธิโอเปียในปี 1983 ถึง 1985 เป็นทุพภิกขภัยครั้งร้ายแรงที่สุดในรอบศตวรรษของประเทศ ส่งผลให้มีผู้เสียชีวิตราว 1.2 ล้านคน และมีผู้อพยพหนีออกจากประเทศอีกราวสี่แสนคน และ 2.5 ล้านคนต้องสูญเสียที่อยู่ภายในประเทศ และเด็กมากกว่า 200,000 คนถูกทิ้งกำพร้า
ข้อมูลจากฮิวแมนไรตส์วอตช์ระบุว่ามากกว่าครึ่งหนึ่งของการเสียชีวิตนี้สามารถระบุได้ว่าเกิดจาก "การกระทำอันขัดต่อสิทธิมนุษยชนที่ทำให้ทุพภิกขภัยเกิดเร็วขึ้น หนักขึ้น และยาวนานขึ้นมากกว่าที่ควรจะรับมือได้"
ทุพภิกขภัยปี 1983–1985 มักมีการให้เหตุผลว่าเกิดจากปรากฏการณ์ทางธรรมชาติของฤดูแล้ง อย่างไรก็ตาม ฮิวแมนไรตส์วอตช์ระบุว่าทุพิกขภัยจากฤดูแล้งเพียงลำพังจะดำเนินไปเพียงไม่กี่เดือนเท่านั้น ทั้งฮิวแมนไรตส์วอตช์และออกซแฟมยูเคระบุว่าทุพภิกขภัยนี้เกิดขึ้นตั้งแต่ปี 1961 โดยเหตุการณ์ระหว่างปี 1983–1985 เกิดขึ้นโดยจงใจจากนโยบายของรัฐบาลในฐานะส่วนหนึ่งของยุทธวิธีเพื่อปราบความไม่สงบโดยเฉพาะเพื่อลดทอนกำลังทหารของกองกำลังปลดแอกทีกราย และเพื่อ "ปฏิรูปสังคม" ในพื้นที่ที่มีความสงบปกติ (นอกทีกรายและเวโล)
เรืออิซูโมะ
เรืออิซูโมะ สามารถหมายถึง
ทางรถไฟผ่านถนนเสมอระดับ
200px|thumb|ทางผ่านเสมอระดับที่เมืองคิงสตัน รัฐนิวยอร์ก ทางรถไฟผ่านถนนเสมอระดับ หรือทางผ่านเสมอระดับ (level crossing, railroad crossing) เป็นส่วนของทางรถไฟที่ตัดผ่านถนนในแนวเสมอระดับ ไม่ยกระดับเป็นสะพานหรือลดระดับเป็นทางลอด ทางผ่านเสมอระดับที่สมบูรณ์ ด้านถนนจะต้องมีสัญญาณเตือนหยุดการจราจรทางถนน และอาจมีคาน (หรือสายลวด) กั้นเครื่องกั้น ส่วนด้านทางรถไฟ ต้องมีสัญญาณผ่านถนนเสมอระดับหรือสัญญาณประจำที่ทำหน้าที่แจ้งพนักงานขับรถให้ทำขบวนผ่านทางผ่านนั้นได้ อย่างไรก็ตามมีทางผ่านเสมอระดับจำนวนหนึ่งที่ไม่สมบูรณ์แบบ
ประวัติ
ในอดีตเมื่อมีการขนส่งทางรถไฟ จึงมีบ่อยครั้งที่ทางรถไฟต้องตัดผ่านถนน เพื่อป้องกันมิให้สัตว์พาหนะต้องได้รับอันตรายจากการถูกรถไฟชน จึงได้มีการสร้างประตูกั้นถนนขึ้น ซึ่งปกติจะกั้นถนนเมื่อรถไฟจะผ่าน และเวลาปกติจะกั้นทางรถไฟเพื่อมิให้มีคนหรือสัตว์เข้าไปในเขตรถไฟ
แม้ในชั้นแรก จะใช้พนักงานคอยเปิดปิดประตูกั้น ต่อมาก็ได้มีการพัฒนาให้มีมอเตอร์สำหรับควบคุมเครื่องกั้น ซึ่งทำให้การกั้นทางรถไฟผ่านถนนง่ายขึ้น ในเวลาต่อมาเมื่อการใช้สัตว์พาหนะลดลง และผู้คนหันมาใช้รถยนต์ส่วนตัวมากขึ้น ก็ได้มีการใช้คานกั้นแทนการใช้ประตูกั้นอย่างเดิมเพื่อให้มีประสิทธิภาพมากขึ้น
ทางผ่านเสมอระดับในประเทศต่าง ๆ
ในสหรัฐอเมริกา ทางผ่านเสมอระดับต้องจัดให้มีสัญญาณเตือนห้ามการจราจรทางถนนเป็นไฟสองดวงวาบสลับกัน หรือไฟวาบบนลูกตุ้มแกว่ง (wig-wag) พร้อมระฆังสำหรับเตือนมิให้คนเดินเท้าผ่านทางรถไฟในระยะกระชั้นชิด นอกจากนี้ในทางผ่านที่การจราจรหนาแน่น ก็มักจะมีคานกั้นถนนด้วย
ในไต้หวัน ทางผ่านถนนเสมอระดับมีเป็นจำนวนมาก จึงทำให้มีผู้ใช้ยวดยานจำนวนหนึ่งฝ่าฝืนกฎจราจร (ในกฎกระทรวงว่าด้วยการลงโทษผู้ฝ่าฝืนกฎจราจร (zh:道路交通管理處罰條例)) กล่าวคือ การกระทำความผิดดังกล่าวเป็นโทษตามกฎหมายต้องถูกปรับเป็นเงินมากถึง 12000 ดอลลาร์ไต้หวัน (ประมาณ 13 585.114 บาท) หากเกิดอุบัติเหตุใบขับขี่ของผู้กระทำผิดต้องถูกเพิกถอนอย่างน้อยหกปี
ในไทย ตามข้อบังคับและระเบียบการเดินรถไฟ ทางผ่านเสมอระดับอาจจัดให้มีเครื่องกั้นถนนหรือไม่ก็ได้ ทั้งนี้ขึ้นกับปริมาณการจราจรทางถนนที่ผ่านทางผ่านเสมอระดับนั้น เครื่องกั้นถนนที่ใช้ในประเทศไทยมีทั้งแบบคานปิดเต็มถนน คานปิดครึ่งถนน สายลวดคนหมุน หรือแผงเข็น ทั้งนี้ อาจจัดให้มีสัญญาณผ่านถนนเสมอระดับทาง หรือพนักงานคอยให้สัญญาณอนุญาตด้วยก็ได้
เครื่องกั้นถนนมีหลักการอย่างง่าย ๆ คือ เมื่อรถไฟใกล้จะถึงทางผ่านเสมอระดับ วงจรไฟตอนที่ใกล้กับทางผ่านจะทำงาน ทำให้เครื่องกั้นส่งเสียงดังขึ้นพร้อมกับค่อย ๆ ลดคานกั้นลง เมื่อคานกั้นลงเต็มที่แล้ว เครื่องกั้นบางแห่งจะหยุดส่งเสียง แต่บางแห่งไม่หยุด พนักงานขับรถหรือช่างเครื่องบนขบวนรถ มีหน้าที่เปิดหวีดและลั่นระฆัง (ถ้ามี) ครั้นขบวนรถผ่านพ้นทางรถไฟดีแล้วเครื่องกั้นจึงจะหยุดสัญญาณเตือนและเลิกกั้น ในบางคราวหากมีสัญญาณผ่านถนนเสมอระดับทาง ก็มักให้สัญญาณอนุญาต เป็นไฟวาบ 5 ดวงเพื่อให้พนักงานขับรถสามารถเคลื่อนรถได้ด้วยความเร็วเต็มพิกัดทาง
เครื่องหมายจราจรที่ทางผ่านเสมอระดับ
ในประเทศไทย ทางผ่านเสมอระดับมักจะมีเครื่องหมายจราจรสำหรับเตือนผู้ใช้รถใช้ถนนให้ระมัดระวังถึงรถไฟที่อาจผ่านทางผ่านนั้นได้ เครื่องหมายที่ใช้เตือนเพื่อความปลอดภัยด้านถนน จะใช้ป้ายเตือน ทรงสี่เหลี่ยมขนมเปียกปูนสีอำพัน มีรถจักรไอน้ำหรือรั้วกั้นบนป้ายนั้น นอกจากนี้ ยังมีสัญญาณเตือนเป็นรูปกากบาทเขียนข้อความ "ระวังรถไฟ" เพิ่มอีกด้วย
สำหรับรถไฟ ที่ทางผ่านเสมอระดับจะต้องจัดให้มีป้ายหวีดรถจักร เป็นป้ายวงกลมสีขาวมีอักษร "ว" อยู่กลาง พร้อมขีดเส้นใต้ และอาจจัดให้มีสัญญาณผ่านถนนเสมอระดับทางหรือสัญญาณประจำที่สัมพันธ์เครื่องกั้นด้วย ต่อไปนี้เป็นตัวอย่างสัญญาณที่พบเห็นได้บ่อยบริเวณทางรถไฟผ่านถนนเสมอระดับ
โชโก อาซาฮาระ
โชโก อาซาฮาระ (2 มีนาคม พ.ศ. 2498 – 6 กรกฎาคม พ.ศ. 2561) ชื่อตอนเกิด ชิซูโอะ มัตสึโมโตะ อดีตผู้นำลัทธิโอมชินริเกียว ชาวญี่ปุ่น เป็นผู้ปล่อยแก๊สซารินโจมตีสถานีรถไฟฟ้าใต้ดินของกรุงโตเกียว เมื่อ พ.ศ. 2538 ทำให้มีผู้เสียชีวิต 12 คน บาดเจ็บอีกหลายคน ถูกศาลสูงญี่ปุ่นพิพากษาให้ประหารชีวิตด้วยการแขวนคอ ในวันที่ 6 กรกฎาคม พ.ศ. 2561 โชโกถูกประหารชีวิตพร้อมกับสมาชิกลัทธิอีก 6 ราย
ประวัติ
โชโก อาซาฮาระเกิดในครอบครัวที่มีอาชีพทำเสื่อทาตามิในจังหวัดคูมาโมโตะ มีชีวิตที่ลำบากตั้งแต่เกิดเนื่องจากอาการเจ็บป่วยทางตา ในที่สุดตาข้างซ้ายของโชโกบอดลงตั้งแต่อายุยังน้อย ส่วนข้างขวาก็สามารถมองเห็นเพียงราง ๆ เท่านั้น และต้องเข้ารับการศึกษาในโรงเรียนสำหรับคนตาบอด โชโกจบการศึกษาในระดับปริญญาตรีในปี 1977 หลังจากนั้นได้ไปศึกษาวิชาฝังเข็มตามตำราการแพทย์แผนจีน ด้วยหวังจะยึดเป็นอาชีพในประเทศญี่ปุ่น และถูกทางการญี่ปุ่นจับกุม ถูกปรับเป็นเงิน 200,000 เยน ฐานประกอบอาชีพด้านการแพทย์โดยไม่มีใบอนุญาต ในยามว่างโชโกมักศึกษาแนวความคิดทางด้านศาสนาต่าง ๆ โดยเริ่มจากการศึกษาโหราศาสตร์จีน ลัทธิเต๋า ต่อมาก็ฝึกโยคะของอินเดีย และศึกษาทางด้านพุทธศาสตร์
เสียงนาสิก ริมฝีปาก ไม่ก้อง
เสียงเสียดแทรก ริมฝีปาก ไม่ก้อง (voiceless bilabial nasal) เป็นเสียงพยัญชนะที่มีใช้ในบางภาษา สัญลักษณ์ในชุดสัทอักษรสากลที่ใช้แทนเสียงนี้คือ ซึ่งมาจากสัญลักษณ์  ซึ่งใช้แทนเสียงนาสิก ริมฝีปาก ก้อง ประสมกับสัญลักษณ์แสดงความไม่ก้อง ส่วนสัญลักษณ์แทนเสียงในระบบเอกซ์-แซมปาคือ   เสียงนี้ไม่พบในภาษาไทย
ชีนะ นัตสึกาวะ
ชีนะ นัตสึกาวะ ( 夏川 椎菜<rt>なつかわ しいな</rt>, 18 กรกฎาคม 1996 - ) เป็นนักพากย์ และ นักร้อง ชาวญี่ปุ่น เกิดที่จังหวัดชิบะ สังกัดมิวสิกเรน
เคย
เคย หรือ เคอย "ชื่อกุ้งขนาดเล็กหลายชนิดหลายสกุล ใน 2 วงศ์ ได้แก่ วงศ์ Myside เช่น เคยตาดำ [Mesopodopsis orientalis (Tattersall)] อันดับ Mysidacea และวงศ์ Sergestodae เช่น เคยตาแดง (Acetes erythraeus Nobill) อันดับ Decapoda ขนาดยาวไม่เกิน 3.4 เซนติเมตร มีหนวด 2 แฉก ลำตัวแบนข้าง เปลือกบางใส เนื้อยุ่ย เหมาะสำหรับใช้หมักเกลือทำกะปิและน้ำเคย" (อ้างอิงจาก พจนานุกรม ฉบับราชบัณฑิตยสถาน พ.ศ. ๒๕๕๔)
ในกลุ่มกุ้ง-กั้ง-ปู ซึ่งเป็นสัตว์สำคัญโดยเฉพาะของแพลงก์ตอน ที่เป็นอาหารของ วาฬบาลีน, ปลากระเบนราหูน้ำเค็ม, ปลาฉลามวาฬและแมวน้ำกินปู รวมทั้งนกทะเลบางสปีชีส์ที่กินเคยแต่เพียงอย่างเดียว
กุ้งเคยจัดเป็นครัสเตเชียนขนาดเล็ก รูปร่างคล้ายกุ้ง แต่ตัวเล็กกว่า และไม่มีกรีแหลมๆที่บริเวณหัวเหมือนกุ้ง ตัวสีขาวใส มีตาสีดำ มีขนาดยาวประมาณ 1.5 เซนติเมตร มีเปลือกบางและนิ่ม อาศัยอยู่ตามบริเวณรากไม้ตามป่าชายเลน เช่น ต้นโกงกาง แสม ลำพู ชาวบ้านมักจะออกช้อนตัวเคยกันในเวลาเช้า ช้อนกันได้ทุกวันเพราะมีอยู่มากทุกฤดูกาล จะดำรงชีวิตอยู่ใกล้ผิวทะเลโดยไม่จมลงไป ซึ่งอาจจะอยู่ในน้ำลึกประมาณหน้าแข้งถึงระดับหน้าอก ในแถบขั้วโลกใต้จะเป็นแพลงก์ตอนที่มีขนาดใหญ่ มันจะเป็นอาหารที่สำคัญของปลาวาฬ ส่วนในอ่าวไทยเป็นแพลงก์ตอนที่มีขนาดเล็กอยู่ตามชายฝั่ง ในนากุ้งและบ่อปลา ลักษณะที่สำคัญคือ ในตัวเมียจะมีถุงไข่ที่ติดอยู่กับท้องตั้งแต่กำเนิด จึงมีชื่อเรียกว่า กุ้งโอปอสซั่ม (Opossum shrimp)
ชนิดของกุ้งเคยที่ใช้ทำกะปิ
สำหรับตัวเคยที่ใช้ทำกะปิ มีอยู่ 5 สกุลคือ
อ้างอิง
ที่มา: http://www.siamculture.org
เผ่า (ชีววิทยา)
เผ่าเป็นลำดับการจำแนกที่ไม่ใช่ลำดับการจำแนกหลัก จะนิยมนำมาใช้ในการแบ่งวงศ์ขนาดใหญ่ โดยจะแบ่งเป็นวงศ์ย่อยก่อน และหากวงศ์ย่อยยังมีขนาดใหญ่จึงจะแบ่งออกเป็นเผ่า ชื่อของเผ่าใช้ภาษาละตินและลงปัจจัย -eae สำหรับพืช โครมาลวีโอลาตา ฟังไจ และแบคทีเรีย ส่วนอาณาจักรสัตว์ ลงปัจจัย -ini เช่น ตระกูลย่อยของส้ม (Aurantioideae) แบ่งออกเป็น 2 เผ่า คือ Citreae และ Clauseneae
เดวิด เกฟเฟน
เดวิด ลอว์เรนซ์ เกฟเฟน (David Lawrence Geffen) เกิดเมื่อวันที่ 21 กุมภาพันธ์ ค.ศ. 1943 เป็นผู้อำนวยการสร้างเพลง โปรดิวเซอร์ภาพยนตร์ โปรดิวเซอร์ละครเวที นักการกุศลสังคม เกฟเฟนเป็นผู้ก่อตั้งแอสไซลัมเรเคิดส์ ในปี ค.ศ. 1970 (ที่ต่อมาขายให้กับวอร์เนอร์มิวสิกกรุป ซึ่งรวมเข้ากับอีเลกทราเรเคิดส์ ในปี 1972 เป็นค่าย อีเลกทรา/แอสไซลัมเรเคิดส์) และเกฟเฟนเรเคิดส์ ในปี 1980 และบทบาทของเขาต่อมาคือ เป็น 1 ใน 3 ผู้ก่อตั้งดรีมเวิร์กเอสเคจี หรือดรีมเวิร์กส ในปี 1994
อ้างอิง
1943
ริเรีย โคจิมะ
ริเรีย โคจิมะ เกิดเมื่อวันที่ 18 ธันวาคม ค.ศ. 1998 เป็นนักแสดงชาวญี่ปุ่น มีชื่อเดิมในวงการบันเทิงว่า ริเรีย (梨里杏) และ ริเรีย บาบะ (馬場 梨里杏)
ประวัติ
ริเรีย เข้าวงการครั้งแรกเมื่อปี 2001 โดยปรากฏตัว friday entertianment ซึ่งเป็นรายการของทางญี่ปุ่น ซึ่งเธอได้รับเล่นหนังครั้งแรกเมื่อปี2006รับบทเป็น hiroko ในมาสไรเดอร์คาบูโตะต่อมาได้รับบท mizuki ในgoseiger และได้รับแสดงต่อเนื่องถึง 2 เรื่อง คือ ทคคิวเจอร์กับ กาโร่ภาคเซโร่ แบล็คบลัด
จังหวัดอัลไต
จังหวัดอัลไต ตั้งอยู่ทางตอนเหนือของเขตปกครองตนเองชนชาติอุยกูร์ ซินเจียง สาธารณรัฐประชาชนจีน มีพื้นที่ 118,015 km2 และมีประชากร 561,667 คน (ปี 2000) เป็นส่วนหนึ่งของจังหวัดปกครองตนเองชนชาติคาซัค อีหลี ในการสำรวจสำมะโนประชากรปี 2000 จังหวัดอัลไตเป็นเขตการปกครองเดียวที่สำคัญในจังหวัดปกครองตนเองคาซัค อีหลี ที่มีประชากรส่วนใหญ่เป็นชาวคาซัค (ประมาณ 51%) ในปี 2007 จังหวัดนี้มีจีดีพี 9.9 พันล้านเหรินหมินปี้ โดยมีอัตราการเติบโต 12% จังหวัดอัลไตมีพรมแดนระหว่างประเทศติดกับสาธารณรัฐอัลไต ประเทศรัสเซีย
ดึก ดำ ดึ๋ย
ดึก ดำ ดึ๋ย เป็นภาพยนตร์ตลก ที่กำกับโดยเทพ โพธิ์งาม เป็นภาพยนตร์เรื่องที่สองของบริษัท พระนครฟิล์ม ต่อจากเรื่อง ผีหัวขาด (2545) โดยเป็นภาพยนตร์หนึ่งในสองเรื่อง ที่กำกับโดยนักแสดงตลก ซึ่งปกติจะประกอบอาชีพตลกเล่นตามคาเฟ่ ที่ออกฉายในปี พ.ศ. 2546 โดยอีกเรื่องหนึ่งคือเรื่อง บอดี้การ์ดหน้าเหลี่ยม สองเรื่องแรกจัดจำหน่ายโดยพระนครฟิล์ม และเรื่องหลังจัดจำหน่ายโดยสหมงคลฟิล์ม
ภาพยนตร์ ดึก ดำ ดึ๋ย เป็นผลงานกำกับการแสดงชิ้นแรกของ เทพ ซึ่งรับหน้าที่ทั้งเขียนบท กำกับ และร่วมแสดง โดยมีเพื่อนฝูงและมิตรสหายในวงการ ร่วมแสดงรับเชิญมากมาย เช่น เด่น ดอกประดู่, สามารถ พยัคฆ์อรุณ, เขาทราย แกแล็คซี่, สีเทา, น้อย โพธิ์งาม, กรุง ศรีวิไล
ภาพยนตร์เรื่องนี้ไม่ประสบความสำเร็จ เดิมตั้งเป้ายอดรายได้ไว้ที่ 30 ล้านบาท ปรากฏว่ามีรายได้เพียง 11 ล้านบาท และถูกวิจารณ์อย่างหนักถึงความอ่อนด้อยของบท แต่นักวิจารณ์บางคน ก็ชื่นชมในแนวคิด และยกย่องว่าเป็น หนังแนว (cult film) อีกเรื่องหนึ่งทีเดียว
เนื้อเรื่อง
ภารกิจเริ่มต้นกับการเดินทางที่ทวีปแอฟริกากับนักผจญภัย 4 คน เช่น เทพ (แสดงโดย เทพ โพธิ์งาม) เด่น (แสดงโดย เด่น ดอกประดู่) มาด (แสดงโดย สามารถ พยัคฆ์อรุณ) และ ระ (แสดงโดย เขาทราย แกแล็คซี่) มีไมเคิล (แสดงโดย ไมเคิล เอดินกรา) ผู้เป็นคนขับรถ และโจอี้ (แสดงโดย โจอี้ เชิญยิ้ม) เป็นผู้บริการต้อนรับแก่ผู้โดยสาร ระหว่างทางที่ขับรถผ่านป่านั้น ก็เกิดเรื่องนี้ขึ้นรถก็เสียซะก่อน ทั้งหมดได้ออกไปข้างนอก ที่จะรอให้รถติดเครื่องได้โดยที่ไมเคิลกำลังสตาร์ทเครื่องอยู่ รถก็เกิดระเบิดและเครื่องยนต์เริ่มเสียไปที่สุด และทุกคนได้เดินทางด้วยเท้าเปล่าๆ ตกตอนกลางคืนทั้ง 4 เห็นบ้านของ ตา กับ ยาย และ สวย หลานสาวสุดเซ๊กซี่ ระและมาด เล่าให้ตากับยายฟังว่า เขามาว่าจ้างมาทำภารกิจคนตายหลายๆศพ
ในช่วงฝนตก ระได้ออกไปฉี่ข้างนอก ซึ่งได้พบสวยกำลังเดินเล่นอยู่ในต้นกล้วย ระเลยตามไปดูอย่างสงสัย สวยได้ถูกปีศาจชุดดำฆ่า และตา ยายกลายเป็น ผีกระหัง รวมทั้งเผานักผจญภัย 4 คน และกระท่อมหลังนี้ก็ถูกเผาไป หลังจากนั้นได้ไปพบเมืองของคาวบอยและได้พักโรงแรมเก่าแก่แห่งหนึ่ง ทั้ง 4 ได้พบกับผู้จัดการแก่ๆ (แสดงโดย จรัล เพ็ชรเจริญ) คนหนึ่ง และ พนักงานสาวฝรั่งซึ่งให้การต้อนรับและบริการ แล้วยังได้รับรายละเอียดว่า หากใครมาพักที่โรงแรมแห่งนี้จะได้เป็น ศพหมดทุกคน แต่ทั้ง 4 ไม่ยอมใส่ใจใครอยากจะมาพักโรงแรมที่นี่ต่อคืน
ขณะเทพเริ่มปวดท้องอุจจาระขึ้นกำลังจะไปถึงห้องน้ำแล้วก็เหลือบเห็นสาวฝรั่งกำลังว่ายน้ำ แต่ตาของเทพคิดว่าตาจะฝาดจนร่างของสาวฝรั่งหายไป เทพไปถึงห้องน้ำทันที เทพเห็นสาวฝรั่งอีกครั้งกำลังอาบน้ำอยู่และเขาได้ขยี้ตาและสังเกตดูอีกครั้ง แต่ว่าร่างของสาวคนนี้หายไป
ทั้ง 4 เดินออกนอกโรงแรมได้พบกับ ตา ยาย ขายข้าวแกงอยู่ สั่งให้ ทั้ง 4 เฝ้าร้านไว้ และเปิดหม้อดูก็พบหัวของตายาย อยู่ ทั้ง 4 วิ่งหนีกลัวสุดขีด แล้วทั้ง 4 ได้แอบดู สาวผมทองถูกปีศาจชุดดำฆ่าอยู่ ทั้ง 4 เลยออกไปช่วยแต่เจอกับความว่างเปล่าเท่านั้น และได้มาเจอกับลูกน้องของนายอำเภอเข้าพร้อม ลูกน้องของเขา พวกแก๊งค์นายอำเภอยิงใส่ปีศาจตัวนั้น ทุกคนได้เห็นปีศาจชุดดำกำลังร่ายเวทมนตร์ย้อนกลับ จนแก๊งค์นายอำเภอตายและหนีไป ทั้ง 4 วิ่งหนี ไปอย่างไม่คิดชีวิต จนลงเข้าในหมู่บ้านของคนป่า ทั้ง 4 ถูกคนป่าจับตัวไปว่าเป็นศัตรู ในคืนวันหนึ่งได้มีพีธีเผาเสื้อผ้าของทั้ง 4
ปรากฏว่าน้ำในต้นกระบองเพชรหมด แล้วทั้ง 4 ก็เดินตามขาของชายผิวดำ 2 คนนั้น ทั้ง 4 ได้เห็นชุดของผู้หญิง จึงตัดสินใจที่จะขโมยเสื้อผ้าของผู้หญิงไปใส่แทน และแล้วทั้ง 4 ได้พบกับกระท่อม ที่ชำแหละศพเป็นจำนวนมาก เข้าใจว่าทั้งหมดเป็นฆาตกรตัวจริง จึงไปปรึกษากับหลวงพ่อ (แสดงโดย กรุง ศรีวิไล) ที่วัดแห่งหนึ่ง เพียงแสดงความเห็นว่าการก่อสร้างเมรุเผาศพไม่ค่อยจะสมบูรณ์สำหรับเผาศพคนตายอย่างมากมาย ทั้ง 4 จึงขอนิมนต์เอาตัวหลวงพ่อส่งให้กับตำรวจพร้อมกับชาวบ้านแล้วนำไปดำเนินกฎหมายของศาลตัดสินคดี ทั้ง 4 เสร็จสิ้นภารกิจจากการหาตัวคนร้ายมาได้ และทุกคนกำลังเดินทางออกจากวัดอยู่ ได้มีสิ่งมีชีวิตที่ขึ้นไปบนหอระฆังแล้วก็ตีระฆังออกมา มันคือปีศาจในชุดดำปรากฏตัวอีกครั้ง ทุกคนหันไปมองอย่างสงสัยและเดินจากไป ในตอนกลางวัน ทุกคนเห็นรถโดยสารที่ไม่มีหลังคา ทุกคนและหลวงพ่อ ได้นั่งรถโดยสารกลับที่ประเทศไทย
สาธารณรัฐฟิลิปปินส์ในเอเชียนเกมส์ 1954
ฟิลิปปินส์ ได้เข้าร่วมและเป็นเจ้าภาพในการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติฟิลิปปินส์สามารถคว้าเหรียญมาได้มากเป็นอันดับที่ 2 คือ 14 เหรียญทอง 14 เหรียญเงิน และ 17 เหรียญทองแดง รวม 45 เหรียญ
ซูเปอร์เซลล์ (วงดนตรี)
ซูเปอร์เซลล์ (อังกฤษ : supercell) เป็นวงดนตรีเจป็อป นำโดยนักดนตรี,นักแต่งเพลงนามว่า ryo โดยวงนี้ก่อตั้งเมื่อปี พ.ศ. 2550 ในฐานะวงดนตรีโดจิน(หมายถึงเป็นวงที่ปล่อยเพลงโดยไม่ได้สังกัดค่ายเพลง) ก่อนได้รับสัญญากับทางโซนี่มิวสิกในภายหลัง วงซูเปอร์เซลล์มีสมาชิก 11 คน นำโดยหัวหอกอย่าง ryo ที่ทำหน้าที่เกี่ยวกับการทำเพลงเกือบทั้งหมด ส่วนอีก 10 คนที่เหลือจะเป็น ศิลปิน และนักออกแบบที่จะทำหน้าที่วาดภาพปกอัลบั้ม ภาพประกอบบุ๊กเล็ตอัลบั้ม หรือแม้แต่มิวสิกวิดีโอในบางเพลงของวงเอง (วงนี้ไม่มีนักร้องนำประจำวง นักร้องจะมาในรูปแบบของแขกรับเชิญที่จะร่วมงานกันในช่วงเวลาหนึ่ง ๆ เท่านั้น จึงไม่นับนักร้องนำเป็นสมาชิกของวง)
ช่วงแรกวงซูเปอร์เซลล์ทำเพลงโดยใช้เสียงร้องของ ฮัตสึเนะ มิกุ (ซึ่งเป็นเสียงสังเคราะห์ของโปรแกรมโวคาลอยด์) โดยเริ่มเผยแพร่ผลงานผ่านเว็บไซต์ นิโกะ นิโกะ โดกะ เว็บไซต์สำหรับแชร์วิดีโอยอดนิยมของญี่ปุ่น (คล้าย ๆ ยูทูบ) เวลาผ่านไป ซูเปอร์เซลล์ได้รับความนิยมมากขึ้นจนได้รับการเซ็นสัญญากับทางค่ายโซนี่ มิวสิก เอ็นเตอร์เทนเมนต์ (ญี่ปุ่น) พร้อมกับปล่อยอัลบั้มที่ชื่อ Supercell ในฐานะสตูดิโออัลบั้มอย่างเป็นทางการครั้งแรก เมื่อเดือนมีนาคม พ.ศ. 2552
ต่อมาซูเปอร์เซลล์เริ่มมีการเปลี่ยนไปใช้นักร้องที่เป็นเสียงคนจริง ๆ ซึ่งได้ นางิ ยานางิ มาเป็นนักร้องนำคนแรกของวง โดยมีซิงเกิลเดบิวต์คือ Kimi no Shiranai Monogatari (2552) นางิกับซูเปอร์เซลล์ปล่อยผลงานต่ออีก 2 ซิงเกิลในปีพ.ศ. 2553 ก่อนจะปล่อยอัลบั้มที่ 2 ของวงอย่าง Today Is A Beautiful Day (2554) ซึ่งก็เป็นผลงานสุดท้ายของนางิที่ทำร่วมกับซูเปอร์เซลล์ ก่อนที่นางิจะแยกทางจากวงเพื่อไปเป็นศิลปินเดี่ยว
สมหมาย ฮุนตระกูล
สมหมาย ฮุนตระกูล (15 พฤษภาคม พ.ศ. 2461 - 30 มิถุนายน พ.ศ. 2536) อดีตรัฐมนตรีว่าการกระทรวงการคลัง อดีตกรรมการผู้จัดการบริษัท ปูนซีเมนต์ไทย อดีตกรรมการผู้จัดการใหญ่ธนาคารไทยพาณิชย์ และอดีตผู้ว่าการการไฟฟ้ายันฮี และอดีตกรรมการสำนักงานทรัพย์สินส่วนพระมหากษัตริย์ ตั้งแต่ พ.ศ. 2531 จนกระทั่งถึงแก่อสัญกรรมเมื่อวันที่ 30 มิถุนายน พ.ศ. 2536 อายุ 75 ปี
ซูเปอร์เซลล์ (วงดนตรี)
ซูเปอร์เซลล์ได้เปิดออดิชันเพื่อเฟ้นหานักร้องนำของวงคนใหม่ ซึ่งจากแคนดิเดตกว่า 2,000 คน ทางวงได้คัดเลือกจนเหลือ 2 คน สำหรับทำ 2 โปรเจกต์ โดยคนแรกคือ Koeda วัย 15 ปี ได้รับหน้าที่มาเป็นนักร้องนำของวงซูเปอร์เซลล์คนใหม่ กับคนที่สองคือ Chelly วัย 17 ปี ซึ่งจะได้รับหน้าที่เป็นนักร้องนำของโปรเจกต์ใหม่ในนามวง Egoist
สมหมาย ฮุนตระกูล
ประวัติ
นายสมหมาย ฮุนตระกูล เกิดที่บ้านถนนสี่พระยา เขตบางรัก เป็นบุตรของนายโกศล และนางน้อม ฮุนตระกูล เป็นบุตรคนที่ 6 ในพี่น้อง 9 คน เมื่อจบชั้นมัธยมแล้วได้มีความคิดที่จะไปศึกษาต่อต่างประเทศ เนื่องจากญาติพี่น้องทั้งพี่ชายสองคน และอาๆ ต่างเป็นนักเรียนจากประเทศอังกฤษทั้งสิ้น แต่เนื่องจากขณะนั้นเกิดเศรษฐกิจตกต่ำ จึงได้ตัดสินใจไปศึกษาต่อที่ประเทศญี่ปุ่น เพราะมีค่าใช้จ่ายถูกกว่า โดยตั้งใจจะไปเรียนโรงเรียนนายร้อยทหารบก เพื่อกลับมารับราชการทหาร โดยเดินทางไปประเทศญี่ปุ่นโดยอาศัยไปกับเรือสินค้า และไปพักอาศัยอยู่กับครอบครัวชาวญี่ปุ่น และตัดสินใจเปลี่ยนไปเรียนวิชาเศรษฐศาสตร์
ซูเปอร์เซลล์ (วงดนตรี)
โดย Koeda กับซูเปอร์เซลล์ เริ่มปล่อยซิงเกิลแรกออกมาในชื่อ My Dearest (2554) ก่อนจะตามออกมาอีก 4 ซิงเกิล ในช่วงปี พ.ศ. 2555 - พ.ศ. 2556 ซูเปอร์เซลล์กับ Koeda ยังออกอัลบั้มอีกหนึ่งอัลบั้ม ซึ่งถือได้ว่าเป็นอัลบั้มที่ 3 ของวงอย่าง Zigaexperientia (2556) ก่อนที่ Koeda กับ ซูเปอร์เซลล์จะแยกทางกัน
สมหมาย ฮุนตระกูล
ประวัติ
นายสมหมาย ฮุนตระกูล สมรสกับคุณหญิงสมศรี ฮุนตระกูล (สกุลเดิม เปรมะบุตร) บุตรีหลวงสุภากรกิตย์ และนางหงษ์ สุภากรกิตย์ เมื่อ พ.ศ. 2487 มีบุตรธิดา 4 คน คือ
ซูเปอร์เซลล์ (วงดนตรี)
อัลบั้ม Supercell (2552) และ Today Is A Beautiful Day (2554) ยังเคยได้รับรางวัล Gold Disc โดยสมาคมอุตสาหกรรมบันทึกเสียงแห่งญี่ปุ่น ซึ่งเป็นรางวัลที่จะให้สำหรับอัลบั้มที่มียอดขายแผ่นรวมเกิน 100,000 ชุดใน 1 ปี วงซูเปอร์เซลล์ยังเคยได้รับเลือกเป็นหนึ่งใน"5 ศิลปินหน้าใหม่ยอดเยี่ยม(ญี่ปุ่น)"ประจำปี พ.ศ. 2552 ที่จัดโดย Japan Gold Disc Award 2010 อีกด้วย
สมหมาย ฮุนตระกูล
การทำงาน
ผลงานที่สำคัญที่สุด คือการลดค่าเงินบาท เมื่อเดือนพฤศจิกายน พ.ศ. 2527 ถึง 14.8% จาก 23 บาท เป็น 27 บาท ต่อดอลลาร์สหรัฐ
เครื่องราชอิสริยาภรณ์
ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
เจสสิกา บีล
เจสสิกา แคลร์ ทิมเบอร์เลค (Jessica Claire Timberlake; เกิดวันที่ 3 มีนาคม ค.ศ. 1982) หรือ ชื่อเดิม เจสสิกา แคลร์ บีล (Jessica Claire Biel) เป็นนักแสดงชาวอเมริกันและอดีตนางแบบ เธอเคยได้รับการเสนอชื่อให้เข้าชิงรางวัลไพรม์ไทม์เอมมีและรางวัลลูกโลกทองคำ สาขานักแสดงนำหญิงยอดเยี่ยมประเภทละครโทรทัศน์ จากผลงานการแสดงในละครชุดเรื่อง คนบาป (ค.ศ. 2017) ที่เผยแพร่ทางช่องเอ็นบีซียูนิเวอร์แซล และ เน็ตฟลิกซ์ และเคยได้รับการจัดอันดับให้เป็นผู้หญิงที่เซ็กซี่ที่สุด จาก  นิตยสาร Esquire
บีล เริ่มเข้าสู่วงการบันเทิงของสหรัฐอเมริกา จากการเป็นนักร้องในละครเพลง จนกระทั่งได้มีโอกาสแสดงในละครโทรทัศน์ของค่ายซีบีเอสเรื่อง เซเวนธ์ เฮฟเวน (ค.ศ. 1996–2003 และ ค.ศ. 2006) ที่ทำให้เธอเริ่มเป็นที่รู้จัก ต่อมาเธอได้แสดงภาพยนตร์เรื่อง ยูลี่...ชีวิตไม่หวาน (ค.ศ. 1997) ที่ทำให้เธอได้รับรางวัลนักแสดงเยาวชน สาขานักแสดงสมทบหญิงระดับเยาวชนยอดเยี่ยม จากความสำเร็จดังกล่าวทำให้เธอได้แสดงในภาพยนตร์ของวอลต์ ดิสนีย์เรื่อง ไอ้หนูคริสต์มาสทำป่วน (ค.ศ. 1998) และแสดงนำคู่กับเฟรดดี พรินซ์ จูเนียร์ในเรื่อง ซัมเมอร์ แคช แข่งเกมลุ้น วุ่นเกมรัก (ค.ศ. 2001) รวมถึงแสดงในภาพยนตร์เรื่อง พิษแห่งแรงดึงดูดรัก (ค.ศ. 2002) ต่อมาเธอจะได้รับบทนักแสดงนำในภาพยนตร์สยองขวัญเรื่อง ล่อมาชำแหละ (ค.ศ. 2003) ซึ่งเป็นภาพยนตร์ลำดับที่ 5 ในชุดภาพยนตร์สิงหาสับ โดยถึงแม้ภาพยนตร์เรื่องนี้จะได้รับคำวิจารณ์ที่ไม่ดีนักจากสื่อต่างๆ แต่กลับประสบความสำเร็จทางรายได้อย่างมหาศาลเมื่อสามารถทำรายได้มากกว่าทุนสร้างถึง 10 เท่า โดยภาพยนตร์ที่ประสบความสำเร็จของเธอเรื่องอื่นๆเช่น เบลด 3 อำมหิต พันธุ์อมตะ (ค.ศ. 2004), มายากลเขย่าบัลลังก์ (ค.ศ. 2006), คู่เก๊วิวาห์ป่าเดียวกัน (ค.ศ. 2007), วาเลนไทน์เดย์ หวานฉ่ำ วันรักก้องโลก (ค.ศ. 2010), โททัล รีคอล ฅนทะลุโลก (ค.ศ. 2012)
ประวัติ
เจสสิกา บีล เกิดที่ Ely ในมินนิโซตา ตอนเด็กฝันอยากเป็นนักร้อง และเริ่มแสดงตอนอายุ 9 ขวบ ในละครเวทีอย่าง Annie, The Sound of Music และ Beauty and the Beast หลังจากนั้นไม่นานก้าวสู่การเป็นนางแบบ และพรีเซ็นเตอร์โฆษณาหลังจากเข้าแข่งขันใน The International Modeling และ Talent Association’s Annual Conference ในปี 1994
เธอเล่นซีรีส์ทางโทรทัศน์ครั้งแรกในเรื่อง 7th Heaven และทำให้เธอมีผลงานภาพยนตร์ตามมาอีกหลายเรื่อง อย่าง Elizabeth Town กำกับโดย คาเมรอน โครว์ ร่วมกับ ออร์แลนโด บลูม, คริสเต็น ดันส์ และซูซาน ซาแรนดอน, หนังแอ๊คชั่น ระทึกขวัญเรื่อง Stealth แสดงร่วมกับ จอช ลูคัส และ เจมี่ ฟ็อกส์, Blade: Trinity ประกบ เวสลี่ย์ สไนป์, คริส คริสทอฟเฟอร์สัน และไรอัน เรย์โนลด์, Texas Chainsaw Massacre หนังสยองขวัญที่ถูกนำมาทำใหม่, Cellular แสดงร่วมกับคิม บาซิงเจอร์ และ คริส อีแวนส์, The Rules of Attraction ของผู้กำกับ โรเจอร์ อวารี่, หนังโรแมนติคคอเมดี้ Summer Catch ประกบ เฟร็ดดี้ พรินซ์ จูเนียร์ และ I’ll Be Home For Christmas แสดงกับโจนาธาน เทย์เลอร์ โธมัส และยังมี Home of the Brave ประกบ แซมวล แอล แจ๊คสัน และ คริสติน่า ริชชี่, The Illusionist ประกบ เอ็ดเวิร์ด นอร์ตัน และ พอล จิอาแม็ตติ และ London ประกบ เจสัน สเตแธม, คริส อีแวนส์ และเคลี่ การ์เนอร์
ด้านชีวิตส่วนตัว ในยามว่าจะทำงานการกุศล โดยเฉพาะโครงการเพื่อสัตว์ป่าต่างๆ เธอมีงานอดิเรกคือ ฟุตบอล, บัลเล่ต์, วิ่ง, โยคะ และปีนเขา กับสุนัขชื่อ อีสต์ ปัจจุบันบีลอาศัยอยู่ในลอสแอนเจลิส
อ้างอิง
1982
น้ำตกสันติสุข
น้ำตกสันติสุข ตั้งอยู่ในเขตอุทยานแห่งชาตินันทบุรี บริเวณหมู่บ้านสันติสุข ตำบลแสนทอง อำเภอท่าวังผา จังหวัดน่าน ห่างจากที่ทำการอุทยานแห่งชาติ 10 กิโลเมตร เป็นน้ำตกขนาดกลางมีทั้งหมด 3 ชั้น โดยชั้นที่สวยงามที่สุดคือชั้นที่ 3 สูงประมาณ 20 เมตร มีแอ่งน้ำกว้างสามารถเล่นน้ำได้ และมีน้ำไหลตลอดปี เนื่องจากมีความสวยงามตามธรรมชาติทางองค์การบริหารส่วนตำบลแสนทองจึงจัดให้เป็นแหล่งท่องเที่ยวของตำบล
การเดินทาง
การเดินทางจากตัวเมืองน่านใช้ทางหลวงแผ่นดินหมายเลข 1080 (สายน่าน–ทุ่งช้าง) ไปยังอำเภอท่าวังผา ต่อจากนั้นใช้ทางหลวงแผ่นดินหมายเลข 1148 (สายท่าวังผา–สองแคว) ประมาณ 1.5 กิโลเมตร แล้วแยกไปตามทางหลวงแผ่นดินหมายเลข 1082 (สายนาหนุน–สบขุ่น) พอถึงแยกทางเข้าหมู่บ้านสันติสุข บริเวณกิโลเมตรที่ 27 ให้เลี้ยวขวาเข้าสู่หมู่บ้านสันติสุข มีถนนคอนกรีตเข้าไปถึงตัวน้ำตก โดยจากตัวอำเภอท่าวังผาถึงน้ำตกสันติสุขมีระยะห่างประมาณ 15 กิโลเมตร
ฟาญิร
ในศาสนาอิสลาม ฟาญิร (فاجر; พหุพจน์ فجرة ฟะญะเราะฮ์) เป็น "ผู้ทำความชั่วที่ชั่วร้าย" นั่นคือ "คนบาปตามการกระทำ" เมื่อเทียบกับกาฟิรที่แปลว่า "คนบาปด้วยการปฏิเสธอัลลอฮ์"
คำนี้ปรากฏในอัลกุรอานซูเราะฮ์อะบะซะ ดังโองการนี้:"اُولٰٓٮِٕكَ هُمُ الۡكَفَرَةُ الۡفَجَرَةُ "ชนเหล่านั้นคือพวกปฏิเสธศรัทธา พวกประพฤติชั่ว" (กุรอาน 80:42)"
แปเตอร์ แช็ค
แปเตอร์ แช็ค (Petr Čech, ) เป็นอดีตนักฟุตบอลชาวเช็กเกียตำแหน่งผู้รักษาประตู สโมสรสุดท้ายที่เล่นให้คือเชลซี​
ในพรีเมียร์ลีก ปัจจุบันเป็นผู้อำนวยการฝ่ายเทคนิคของเชลซีในพรีเมียร์ลีก
แปเตอร์ แช็ค เป็นผู้รักษาประตูที่มีเอกลักษณ์เฉพาะตัว คือ เมื่อลงเล่นจะสวมหมวกป้องกันศีรษะกระแทก ซึ่งเป็นผลมาจากการลงเล่นให้กับเชลซีพบกับเรดิง เมื่อวันที่ 14 ตุลาคม ค.ศ. 2006 ที่ถูกเข่าของสตีเวน ฮันต์ ผู้เล่นในตำแหน่งปีกซ้ายของเรดิง กระแทกเข้าที่ศีรษะอย่างรุนแรงจนถูกหามออกจากสนามทันที
ประวัติ
แปเตอร์ แช็ค เป็นลูกชายของนักกีฬาทศกรีฑาระดับทีมชาติ สมัยเด็ก ๆ แช็คต้องเปลี่ยนใจหันมาเล่นฟุตบอลเพราะอุปกรณ์ฮอกกี้ซึ่งเป็นกีฬาที่แช็คชอบนั้นมีราคาแพงเกินไป ด้วยความสูงของเขาจึงถูกเพื่อน ๆ ให้เล่นตำแหน่งผู้รักษาประตู ซึ่งแช็คก็สามารถทำได้ดี ปัจจุบันแปเตอร์ เช็กสูง 7 ฟุต
แปเตอร์ แช็ค ได้เปิดเผยในภายหลังว่าตำแหน่งแรกเมื่อได้เล่นฟุตบอลครั้งแรกเมื่ออายุ 10 ขวบ คือ ปีกซ้าย แต่เปลี่ยนมาเป็นผู้รักษาประตู เนื่องจากผู้รักษาประตูขาดแคลน แต่ก่อนหน้านั้นก็เคยเป็นผู้รักษาประตูมาก่อนแต่เป็นกีฬาฮอกกี้น้ำแข็ง
1999–2001
แช็คเริ่มต้นชีวิตการเล่นฟุตบอลกับสโมสรท้องถิ่น วิกโตเรียเปิลแซ็ญ ก่อนจะได้รับโอกาสเทิร์นโปรกับชเมล บลาซานี่ สโมสรระดับดิวิชัน 1 ของสาธารณรัฐเช็ก และลงเล่นทั้งหมด 27 เกมจาก 2 ฤดูกาล พออายุ 19 ปี เช็ก ถูกขายให้สปาร์ตาปราก ด้วยค่าตัว 400,000 ปอนด์
2001–2002
ลงเล่นกับสปาร์ตาปราก 27 เกม แช็คได้สร้างสถิติไม่เสียประตูยาวนานที่สุดของประเทศ ด้วยเวลา 904 นาที ทำให้อีก 1 ปีให้หลัง แรน สโมสรระดับกลางของแดนน้ำหอมยอมควักเงิน 3 ล้านปอนด์แลกตัวเขาเข้ามาสู่ทีม
2002–2004
ด้วยฟอร์มที่ยอดเยี่ยม ทำให้แปเตอร์ แช็ค ต้องเก็บข้าวของอีกครั้งเพื่อย้ายสู่สโมสรใหม่ที่ใหญ่กว่าเดิมอย่างเชลซี
2004–2005
แช็คได้เซ็นสัญญากับสโมสรเชลซี 5 ปี ด้วยค่าตัว 7.1 ล้านปอนด์ และสามารถโชว์ฟอร์มได้อย่างยอดเยี่ยมกับต้นสังกัด จนสามารถพาทีมคว้าแชมป์พรีเมียร์ลีก และแชมป์คาร์ลิงคัพในฤดูกาล 2004 - 2005
พระยาอรรคราชวราทร (ภัสดา บุรณศิริ)
พระยาอรรคราชวราทร (ภัสดา บุรณศิริ) (23 มกราคม พ.ศ. 2403 - ไม่ปรากฏ) เป็นอธิบดีกรมกองตระเวน คนที่ 2 อดีตอัครราชทูตสยามประจำกรุงวอชิงตัน และอดีตอัครราชทูตสยามประจำกรุงอังกฤษ
แปเตอร์ แช็ค
2009–2010
แช็คเริ่มต้นฤดูกาล 2009-2010 ด้วยการคว้าชัยกับเชลซีในการชนะเหนือ แมนเชสเตอร์ยูไนเต็ด ในเกมคอมมิวนิตีชีลด์ รอบชิงชนะเลิศที่เวมบลีย์ ด้วยการเซฟการยิงจุดโทษของไรอัน กิกส์ และปาทริส เอวรา จากที่เสมอกันในเวลาปกติ 2-2 และในเกมพรีเมียร์ลีกนัดสุดท้าย แช็คพาเชลซี ถล่มวีแกน แอทเลติก ไป 8-0 ทำให้เชลซีคว้าแชมป์เหนือแมนเชสเตอร์ยูไนเต็ดมาได้สำเร็จ ด้วยผลต่าง 1 แต้ม ซ้ำยังเซฟจุดโทษในเกมพบกับพอร์ทสมัท ในรอบชิงชนะเลิศ เอฟเอ คัพ ได้อย่างสวยงาม ทำให้เชลซีคว้าดับเบิลแชมป์เป็นปีแรกได้สำเร็จ ทำให้รางวัลผู้รักษาประตูยอดเยี่ยมจึงตกเป็นของเขาอย่างไม่ต้องสงสัย
พระยาอรรคราชวราทร (ภัสดา บุรณศิริ)
ประวัติ
พระยาอรรคราชวราทร (ภัสดา บุรณศิริ) เกิดเมื่อวันพุธขึ้น 12 ค่ำ เดือนสาม ปีวอก จุลศักราช 1222 ตรงกับวันที่ 23 มกราคม พ.ศ. 2403 เป็นบุตรของพระยาธรรมจรรยานุกูลมนตรี (จำเริญ บุรณศิริ) มีพี่น้องร่วมบิดา-มารดาคนที่สองจากทั้งหมดสี่คน คือ พระยามหานิเวศนานุรักษ์ (กระจ่าง บุรณศิริ), เจ้าจอมก้อนแก้ว ในรัชกาลที่ 5 และพระยาอุเทนเทพโกสินทร์ (ประสาน บุรณศิริ)
แปเตอร์ แช็ค
2010–2011
วันอังคารที่ 8 มีนาคม 2011 ลงเล่นให้กับเชลซี เป็นเกมที่ 300 ในเกมเยือนพบกับ แบล็กพูล ที่สนาม บลูมฟิลด์ โร้ด แล้วสามารถเก็บชัยชนะออกมาได้
2011–2012
วันเสาร์ที่ 5 พฤษภาคม 2012 แช็คช่วยให้เชลซี คว้าแชมป์เอฟเอคัพ สมัยที่ 7 ได้สำเร็จโดยเอาชนะ ลิเวอร์พูล 2 - 1
วันเสาร์ที่ 19 พฤษภาคม 2012 แช็คมีส่วนสำคัญในการพาเชลซีคว้าแชมป์ ยูฟ่าแชมเปียนส์ลีก ได้เป็นสมัยแรก โดยการเซฟลูกจุดโทษสำคัญของ อาร์เยิน โรบเบิน ในนาทีที่ 96 ทำให้เชลซีรอดพ้นจากการถูกขึ้นนำ ทำให้เสมอกันในเวลา 1-1 ต้องชี้ขาดในการดวลจุดโทษ เชลซีสามารถเอาชนะได้ด้วยสกอร์ 4-3 ซึ่งเป็นแชมป์ที่สองของเชลซีในฤดูกาล 2011-2012
และในฤดูกาลนั้นแช็คได้รับรางวัลโกลเดนบอล ของประเทศสาธารณรัฐเช็ก
2015–2016
กับอาร์เซนอล แช็คได้สวมเสื้อหมายเลข 33 ซึ่งตรงกับอายุของเจ้าตัว อีกทั้งยังเป็นการฉลองครบการเล่นในพรีเมียร์ลีกมาทั้งหมด 333 นัดอีกด้วย
โดยก่อนเปิดฤดูกาล ในการแข่งขันรายการพิเศษทุกรายการของอาร์เซนอล แปเตอร์ แช็คได้ลงเล่นเป็นตัวจริงทุกนัด โดยเสียไปเพียงแค่ประตูเดียวเท่านั้น จากลูกยิงของรอสส์ บาร์กลีย์ ของเอฟเวอร์ตัน ในรายการพรีเมียร์ลีกเอเชียโทรฟี ฤดูกาล 2015  และทำให้อาร์เซนอลได้แชมป์ทุกรายการ รวมเป็นทั้งหมด 3 รายการ โดยเฉพาะอย่างยิ่งกับเอฟเอคอมมิวนิตีชีลด์ 2015 ที่แช็คต้องพบกับเชลซีต้นสังกัดเก่าด้วย แต่ทว่าแช็คก็ถือว่าเป็นผู้เล่นที่มีส่วนอย่างมากที่ทำให้อาร์เซนอลเอาชนะไปได้
แต่ในการแข่งขันจริงในพรีเมียร์ลีกนัดแรก ที่อาร์เซนอลพบกับ เวสต์แฮมยูไนเต็ด ที่สนามเอมิเรตส์สเตเดียม ที่อาร์เซนอลสามารถเอาชนะมาได้ตลอดในระยะหลังนั้น ปรากฏว่าอาร์เซนอลเป็นฝ่ายแพ้ไปถึง 0-2 ประตู โดยเฉพาะลูกแรกนั้นแช็คมีส่วนผิดพลาดจนทำให้สโมสรต้องเสียประตู เมื่อเป็นฝ่ายออกไปตัดลูกฟรีคิกของเวสต์แฮมยูไนเต็ดช้ากว่าชิคู คูยาเต ผู้เล่นของเวสต์แฮมยูไนเต็ด ที่สอดเข้ามาโหม่งเป็นประตูไปในช่วงท้ายของครึ่งแรก
ในการแข่งขันนัดที่ 3 ของฤดูกาล อาร์เซนอล พบกับ ลิเวอร์พูล ที่สนามเอมิเรตส์สเตเดียม ซึ่งผลการแข่งขันเสมอกัน 0-0 ประตู แปเตอร์ แช็คกลับเล่นได้อย่างโดดเด่น สามารถป้องกันลูกยิงของผู้เล่นลิเวอร์พูลได้หลายต่อหลายครั้ง
จนถึงวันที่ 1 กันยายน ค.ศ. 2015 ที่การซื้อขายผู้เล่นในทวีปยุโรปจบลง อาร์เซนอลถือเป็นสโมสรเดียวในอังกฤษและทวีปยุโรปที่มีการซื้อตัวผู้เล่นมาเพียงคนเดียว และเป็นตำแหน่งที่มิใช่ผู้เล่นตัวรุกด้วย คือ แปเตอร์ แช็ค
ในการแข่งขันนัดที่ 8 ของฤดูกาล อาร์เซนอล พบกับ แมนเชสเตอร์ยูไนเต็ด ที่สนามเอมิเรตส์สเตเดียม แช็คเล่นได้อย่างยอดเยี่ยม สามารถป้องกันลูกยิงอันตรายหลายครั้งของผู้เล่นแมนเชสเตอร์ยูไนเต็ดได้ ทำให้อาร์เซนอลชนะไป 3-0 ประตู และแซงแมนเชสเตอร์ยูไนเต็ดขึ้นไปเป็นทีมรองในอันดับตารางคะแนน โดยมีแต้มห่างจากทีมนำ คือ แมนเชสเตอร์ซิตี แค่ 2 แต้มเท่านั้น
ในการแข่งขันนัดที่ 19 ของฤดูกาล อาร์เซนอล พบกับ บอร์นมัท ที่สนามเอมิเรตส์สเตเดียม อาร์เซนอลชนะไป 2-0 ประตู ทำให้ขึ้นนำเป็นที่หนึ่งในตารางคะแนน ซึ่งเป็นช่วงครึ่งฤดูกาลพอดี และทำให้แช็คได้ทำสถิติใหม่ คือ เป็นผู้รักษาประตูที่ไม่เสียประตูเลยรวมทั้งสิ้น 170 นัด มากที่สุดในประวัติศาสตร์พรีเมียร์ลีก จากการลงเล่น 352 นัด แซงหน้าเดวิด เจมส์ ที่ทำไว้ 169 ประตู จากการลงเล่น 572 นัด
2016–17
ก่อนเริ่มฤดูกาล ในระดับทีมชาติ แช็คประกาศเลิกเล่นให้กับทีมชาติสาธารณรัฐเช็ก หลังจากฟุตบอลชิงแชมป์แห่งชาติยุโรป 2016 ที่ฝรั่งเศส ซึ่งสาธารณรัฐเช็กตกรอบแรก หลังจากติดทีมชาติมาตั้งแต่ปี 2002 รวมเป็นการลงเล่นทั้งหมด 124 นัด
มิยุ อิริโนะ
มิยุ อิริโนะ ( 入野 自由<rt>いりの みゆ</rt>, , 19 กุมภาพันธ์ 1988 -) เป็นนักพากย์ นักแสดง และ นักร้องชายชาวญี่ปุ่น เกิดที่โตเกียว สังกัดจังก์ชัน
อิกัวนาสีฟ้า
Blue Iguana หรือ Grand Cayman Iguana (Cyclura lewisi) เป็นกิ้งก่าที่อยู่ภาวะใกล้สูญพันธุ์อย่างวิกฤติ จัดอยู่ในจีนัส Cyclura เป็นสัตว์เฉพาะถิ่นของเกาะ Grand Cayman เคยถูกจัดให้เป็นสปีชีส์ย่อยของ Cuban Iguana ต่อมาถูกจำแนกออกเป็นสปีชีส์ต่างหาก หลังจากมีการค้นพบความแตกต่างจากพันธุกรรมเมื่อ พ.ศ. 2547 Blue Iguana เป็นกิ้งก่าที่มีอายุขัยยืนยาวมากที่สุดชนิดหนึ่ง (อาจยืนยาวถึง 69 ปี) และถือเป็นสัญลักษณ์ประจำหมู่เกาะ Cayman
Blue Iguana มักอาศัยอยู่ตามพื้นหินที่เปิดโล่งและมีแสงแดดส่องถึงในป่าดิบแล้งหรือใกล้ชายฝั่ง เนื่องจากตัวเมียต้องขุดหลุมบนผืนทรายเพื่อวางไข่ในเดือนมิถุนายนและกรกฎาคม อาหารได้แก่ต้นพืช ผลไม้ และดอกไม้ ผิวหนังมีสีตั้งแต่สีน้ำตาลไหม้ไปจนถึงสีเทา ซึ่งจะมีรอยแต้มสีน้ำเงินที่จะเห็นได้ชัดเจนมากขึ้นในฤดูผสมพันธุ์ โดยเฉพาะในตัวผู้ ร่างกายมีขนาดใหญ่และหนัก มีแผงผิวหนังที่ยื่นจากบนหลังยาวตั้งแต่ต้นคอไปจนถึงปลายหาง
หลักฐานจากซากดึกดำบรรพ์บ่งชี้ว่าเคยมี Blue Iguana อยู่เป็นจำนวนมากเมื่อก่อนถึงยุคล่าอาณานิคมของยุโรป แต่เมื่อถึง พ.ศ. 2546 กลับพบว่าหลงเหลืออยู่ในธรรมชาติไม่ถึง 15 ตัว และมีการทำนายว่าประชากรตามธรรมชาตินี้จะสูญพันธุ์ไปภายในทศวรรษแรกของศตวรรษที่ 21 การลดจำนวนลงนี้มีสาเหตุหลักมาจากการถูกล่าโดยสัตว์เลี้ยงอย่างเช่นสุนัขและแมว และสาเหตุโดยอ้อมจากการทำลายแหล่งที่อยู่ตามธรรมชาติ อย่างเช่นที่ไร่ผลไม้ถูกแปลงสภาพเป็นทุ่งเลี้ยงปศุสัตว์ ตั้งแต่ พ.ศ. 2547 เป็นต้นมา มี Blue Iguana ที่เกิดจากการเพาะขยายพันธุ์จำนวน 219 ตัวถูกปล่อยลงในสถานอนุรักษ์บนเกาะ Grand Cayman ที่ดำเนินการโดยกลุ่มองค์กรนำโดย Durrell Wildlife Conservation Trust ด้วยความพยายามรักษาสายพันธุ์นี้ไว้ และมีองค์การไม่แสวงหากำไรอย่างน้อย 5 องค์กรที่ทำงานร่วมกับภาครัฐของหมู่เกาะ Cayman เพื่อความอยู่รอดของ Blue Iguana
อนุกรมวิธาน
Blue Iguana (Cyclura lewisi) เป็นสัตว์เฉพาะถิ่นของเกาะ Grand Cayman ชื่อจีนัส (Cyclura) มีรากศัพท์จากคำในภาษากรีกโบราณคำว่า cyclos (κύκλος) หมายถึง "เป็นวงกลม" และคำว่า urus (οὔρος) หมายถึง "หาง" ซึงถูกตั้งตามลักษณะของหางที่หนาและมีลวดลายวงแหวนใน Iquana ทุกชนิดในจีนัสนี้ ชื่อเฉพาะของ Iguana ชนิดนี้เป็นรูปแบบในภาษาละตินของชื่อ Bernard C. Lewis ซึ่งเป็นนักวิทยาศาสตร์ที่ระบุจำแนกสปีชีส์นี้เป็นคนแรก Iguana ที่มีความใกล้ชิดกับสายพันธุ์นี้มากที่สุดคือ Cuban Iguana (C. nubila nubila) จากคิวบา และ Andros Island Iguana (C. cychlura cychlura) จาก Bahamas ซึ่งทั้งสามสายพันธุ์นี้มีวิวัฒนาการแยกมาจากบรรพบุรุษเดียวกันเมื่อประมาณ 3 ล้านปีก่อน สายพันธุ์ Blue Iguana มีความหลากหลายทางพันธุกรรมน้อย แต่ดูเหมือนว่าจะไม่ได้ประสบปัญหาขาดความสามารถในการอยู่รอดดังเช่นสายพันธุ์อื่นๆในจีนัสเดียวกัน ทฤษฎีหนึ่งกล่าวว่าสายพันธุ์นี้วิวัฒนาการมาจาก Cuban Iguana เพศเมียที่กำลังตั้งท้องและว่ายน้ำข้ามทะเลมา ซึ่งอาจเป็นระหว่างมีพายุ Blue Iguana มีความแตกต่างอย่างชัดเจนจากสายพันธุ์ย่อย C. nubila caymanensis ที่พบบนเกาะ Little Cayman และเกาะ Cayman Brac แม้ว่าจะสามารถผสมพันธุ์กับสายพันธุ์ย่อยนี้และผลิตทายาทได้ก็ตาม
ใน พ.ศ. 2481 Bernard C. Lewis แห่ง Institute of Jamaica ได้เข้าร่วมกับคณะสำรวจทางชีววิทยาจากมหาวิทยาลัยออกซฟอร์ดเดินทางไปยังหมู่เกาะ Cayman โดย Lewis สามารถจับ Blue Iguana เพศผู้และเพศเมียได้หนึ่งคู่ ซึ่งต่อมาถูกเก็บรักษาไว้ที่ British Museum of Natural History ใน พ.ศ. 2483 Chapman Grant ได้ตั้งชื่อวิทยาศาสตร์ให้แก่ Blue Iguana เป็นครั้งแรกว่า Cyclura macleayi lewisi ต่อมาใน พ.ศ. 2520 Schwartz และ Carey ได้ตั้งชื่อวิทยาศาสตร์ว่า Cyclura nubila lewisi ซึ่งพวกเขาได้ค้นพบว่า Blue Iguana มีความแตกต่างอย่างมากจากสายพันธุ์ย่อยของ Cuban Iguana (C. Nubila) ซึ่ง Blue Iguana สืบสายวิวัฒนาการมาและสามารถผสมพันธุ์ร่วมกันได้ พวกเขาได้เน้นให้เห็นถึงผิวหนังที่เป็นสีน้ำเงินสว่างทั้งตัว และชี้แนะว่าการศึกษาครั้งต่อๆไปควรจัดให้ Blue Iguana ออกเป็นสายพันธุ์ต่างหาก จนกระทั่งใน พ.ศ. 2547 Frederic Burton ได้จำแนก Blue Iguana ออกจากสายพันธุ์อื่น หลังจากการวิจัยเปรียบเทียบขนาดของ Iguana ที่พบตามหมู่เกาะในทะเลแคริบเบียน รวมถึงใน Little Cayman, Cayman Brac, คิวบา และ Bahamas และผลการวิเคราะห์ Mitochondrial DNA ซึ่งดำเนินการโดย Dr. Catherine Malone เพื่อตรวจสอบ Phylogeography ของสายพันธุ์ต่างๆ
คำอธิบาย
Blue Iguana เป็นสัตว์บกประจำถิ่นที่มีขนาดใหญ่ที่สุดบนเกาะ Grand Cayman ด้วยความยาวทั้งหมด 1.5 เมตร น้ำหนัก 14 กิโลกรัม ช่วงลำตัวยาว 51-76 เซนติเมตร หางมีความยาวใกล้เคียงกับลำตัว นิ้วเท้าเชื่อมติดกันทำให้ขุดดินและปีนต้นไม้ได้ดี เพศผู้มีขนาดใหญ่กว่าเพศเมียประมาณ 1 ใน 3 เพศผู้ที่โตเต็มที่มีสีผิวหนังตั้งแต่สีเทาเข้มไปจนถึงสีน้ำเงินอมเขียว ขณะที่เพศเมียจะมีสีเขียวมะกอกหรือสีน้ำเงินหม่น ตัวที่ยังไม่โตเต็มที่จะมีสีออกน้ำตาลหรือเขียวเข้ม
การกระจายพันธุ์และถิ่นที่อยู่
Blue Iguana พบได้เฉพาะบนเกาะ Grand Cayman เท่านั้น เมื่อเปรียบเทียบกับสายพันธุ์อื่นๆในสกุล Cyclura ที่พบในภูมิภาคแล้ว สันนิษฐานได้ว่าเคยมีประชากร Blue Iguana จำนวนหนึ่งอยู่ตามชายฝั่ง ซึ่งค่อยๆถูกขับไล่หรือกำจัดออกไปจากการตั้งถิ่นฐานของมนุษย์และการก่อสร้างถนน ปัจจุบันจะพบ Blue Iguana ได้เพียงตามทุ่งไม้พุ่มทนแล้งลึกเข้าไปในแผ่นดิน และตามรอยต่อระหว่างป่าดิบแล้งหรือทุ่งไม้พุ่ม กับไร่ ถนน หรือสวน
ตุ๊กตากระดาษ
ตุ๊กตากระดาษ  คือรูปร่างของคนที่ถูกตัดและทำมาจากกระดาษ   โดยจะมีชิ้นส่วนของเสื้อผ้าแยกออกมาต่างหาก ซึ่งสามารถนำไปวางติดลงบนตัวตุ๊กตาได้ด้วยการสอดหรือพับมุมกระดาษ เมื่อ 200 ปีที่แล้วตุ๊กตากระดาษถือว่าเป็นของเล่นที่ราคาไม่แพงนัก  แต่ในปัจจุบันศิลปินหลายๆคนถือว่าตุ๊กตากระดาษเป็นศิลปะและเป็นของสะสม
ตุ๊กตากระดาษถูกนำมาใช้ในการโฆษณา เห็นได้จากในนิตยสาร และหนังสือพิมพ์  ซึ่งในเวลาถัดมา ตุ๊กตากระดาษได้เป็นของสะสมอันล้ำค่าของนักสะสมหลายๆคน  ยิ่งตุ๊กตากระดาษโบราณที่มีจำนวนจำกัดแล้ว  ยังทำให้ในปัจจุบันมีการผลิตตุ๊กตากระดาษออกมาเรื่อยๆ
มีของเล่นบางอย่างที่มีที่มาในการผลิตมาจากตุ๊กตากระดาษ เช่นแผ่นพลาสติกตัวต่อ หรือตุ๊กตาที่สามารถเปลี่ยนเสื้อผ้าได้
ตุ๊กตากระดาษเป็นที่นิยมในหมู่เด็กๆ เพราะมีสีสันสวยงาม ไม่เป็นอันตราย และยังสามารถสวมหรือถอดเสื้อผ้าได้เหมือนกับตุ๊กตาอื่นๆทั่วไปได้
กีฬากรีฑาในโอลิมปิกฤดูร้อน 2008
กีฬากรีฑาในโอลิมปิกฤดูร้อน 2008 จัดแข่งขันที่ปักกิ่ง สาธารณรัฐประชาชนจีน แข่งขัน 47 ประเภท
ซาร่า อัลกอทซอน อูสโฮลท์
ซาร่า อัลกอทซอน อูสโฮลท์ (Sara Algotsson Ostholt) เกิดวันที่ 8 ธันวาคม ค.ศ. 1974 ที่ร็อคเนบี ประเทศสวีเดน เป็นนักกีฬาขี่ม้าชาวสวีเดน โดยในโอลิมปิกฤดูร้อน 2012 เธอได้เข้าร่วมแข่งขันทั้งในประเภททีมและประเภทบุคคล ซึ่งอัลกอทซอน ได้รับรางวัลเหรียญเงินในประเภทบุคคล
เธอเป็นน้องสาวของนักขี่ม้า ลินดา อัลกอทซอน ทั้งนี้ ซาร่า อัลกอทซอน อูสโฮลท์ มีคู่สมรสเป็นนักกีฬาขี่ม้าชาวเยอรมันชื่อ แฟรงค์ อูสโฮลท์
นกยางไฟธรรมดา
นกยางไฟธรรมดา (Cinnamon bittern, Ixobrychus cinnamomeus) เป็นนกยางที่สามารถพบได้ใน หมู่เกาะอันดามันและนิโคบาร์, อินเดีย, จีน, ไต้หวัน, หมู่เกาะซุนดา, ฟิลิปปินส์, และประเทศต่าง ๆ ทางในภูมิภาคเอเชียตะวันออกเฉียงใต้ สำหรับในประเทศไทยพบได้ทั่วไปทุกภูมิภาค
ลักษณะทั่วไป
ส่วนบนของหัว, คอ, หลัง, และปีกของตัวผู้มีสีน้ำตาลแกมแดง มีหางที่สั้นมาก ขนใต้ตัวมีสีอ่อนกว่าบนตัว ตัวเมียมีสีแดงน้อยกว่าตัวผู้ หลังมีสีน้ำตาลแก่แกมแดง บนหัวมีสีแดงดำ ใต้คางและใต้คอมีสีน้ำตาลแดงอ่อน มีลายเป็นจุดกลม ๆ สีน้ำตาลที่ปีก และเส้นเล็ก ๆ สีน้ำตาลอยู่ที่อกและท้อง
ยศทหารกองทัพปลดปล่อยประชาชน
ยศทหารกองทัพปลดปล่อยประชาชน สามารถหมายถึง
รัฐฌารขัณฑ์
ฌารขัณฑ์ (झारखण्ड) เป็นรัฐทางตะวันออกของประเทศอินเดีย มีพรมแดนติดต่อกับรัฐพิหารทางเหนือ, รัฐอุตตรประเทศทางตะวันตกเฉียงเหนือ, รัฐฉัตตีสครห์ทางตะวันตก, รัฐโอริศาทางใต้ และรัฐเบงกอลตะวันตกทางตะวันออก รัฐฌารขัณฑ์มีพื้นที่ 30778 sqmi มากเป็นอันดับที่ 15 ของประเทศ และมีประชากรมากที่สุดเป็นอันดับที่ 14 ของประเทศ มีภาษาราชการคือภาษาฮินดี เมืองหลวงคือเมืองรางจี และมีเมืองดุมกาเป็นเมืองหลวงย่อย รัฐนี้เป็นที่รู้จักสำหรับน้ำตก ภูเขา และสักการสถานต่าง ๆ เช่น ไพทยนาถมนเทียร, ปรษนาถ, ราชรัปปา
ไฟรักอสูร
ไฟรักอสูร เป็นนวนิยายที่แต่งโดย วรรณิศา เคยถูกสร้างเป็นภาพยนตร์ในปี 2527 และเคยได้รับการสร้างเป็นละครทาง ช่อง 3 มาแล้วสองครั้งฉายในปี 2535 และ 2552
รัฐฌารขัณฑ์
ศัพทมูล
คำว่า ฌาร (Jhar) แปลว่า "พุ่มไม้" ส่วน ขัณฑ์ (Khand) แปลว่า "ดินแดน" ในภาษาอินโด-อารยันต่าง ๆ ชื่อรัฐ "ฌารขัณฑ์" จึงแปลว่า "ดินแดนแห่งพุ่มไม้หรือป่า"
ไฟรักอสูร
เรื่องย่อ
เป็นเรื่องราวของแก้ว หนุ่มประมงจอมซื่ออาศัยอยู่กับเมียปากจัดที่ชื่อหวานและลูกสาว ต่อมาแก้วพาหวานไปกรุงเทพฯ ตามคำเรียกร้องของหล่อน ขณะที่รถจอดพัก หวานแวะซื้อเครื่องประดับจนหลง แก้วจึงตามหาหวานจนถูกรถชนโดยเจ้าของรถเป็นหนุ่มหล่อชื่อวิฑูรย์พาแก้วและหวานไปกรุงเทพฯ วิฑูรย์ชอบหวานจึงพาหล่อนเที่ยวกรุงเทพฯ ทำให้แก้วเสียใจมากกินเหล้าเมา แล้วตามหาหวานแต่พลัดหลงไปในงานแต่งงานของวัฒนา กับ ตวงพร ที่มีหน้าตาเหมือนหวาน (แต่ไม่มีไฝเหมือนหวาน) จึงโกรธมากคิดว่าเป็นหวานเลยจับตวงพรมาทรมานด้วยการล่ามโซ่ที่คอและพากลับมายังเกาะปั้นดาว ถึงแม้ว่าตวงพรปฏิเสธว่าตนเองไม่ใช่น้ำหวานก็ไม่เชื่อกลับทำร้ายและล่ามโซ่ไว้ในบ้าน จนตวงพรต้องยอมเพราะไม่มีใครเชื่อหล่อน
วัฒนาซึ่งเป็นคู่หมั้นของตวงพร จ้างสารวัตรพงษ์เทพตามหาหล่อน ตวงพรสงสารชีวิตของแก้วจึงทำดีกับแก้วและลูกสาว จนแก้วใจอ่อนปล่อยหล่อนเป็นอิสระไม่ล่ามโซ่อีกต่อไป แต่ในที่สุด เมื่อสารวัตรพงษ์เทพได้ทราบภายหลังว่า ตวงพรเป็นฝาแฝดกับหวาน จึงวางแผนลักพาตัวตวงพรมาขายให้กับวิฑูรย์อีกคน แต่แก้วมาช่วยหล่อนได้ทันและเชื่อว่า ตวงพรเป็นน้องฝาแฝดของหวานที่มีคนขอไปเลี้ยงที่กรุงเทพฯ มีชื่อเล่นว่า "น้ำตาล" จึงยอมปล่อยหล่อนกลับกรุงเทพฯ ทั้งคู่ร่ำลาด้วยความอาลัย เมื่อจากกันแล้วแก้วก็กลับมาซึมเศร้า ส่วนตวงพรก็คิดถึงแก้วและไม่ยอมแต่งงานกับวัฒนา ส่วนหวานถูกรถชนตายเพราะเห็นสารวัตรพงษ์ยิงวิฑูรย์จึงตกใจวิ่งหนีข้ามถนน ส่วนวัฒนาต้องการให้ตวงพรไปเมืองนอก แต่ตวงพรตัดสินใจเลิกกับวัฒนากลับมาหาแก้วและลูก ทั้งหมดจึงอยู่ร่วมกันอย่างมีความสุข
ละคร พ.ศ. 2535
ล่าสุดนั้นละครเรื่อง ไฟรักอสูร ทำเป็นละครอีกครั้งทาง สถานีโทรทัศน์ไทยทีวีสีช่อง 3 ในปี พ.ศ. 2535 เป็นครั้งที่ 1 มีรายละเอียดดังนี้
พ.ศ. 2552
ล่าสุดนั้นละครเรื่อง น้ำผึ้งขม ทำเป็นละครอีกครั้งทาง สถานีโทรทัศน์ไทยทีวีสีช่อง 3 ในปี พ.ศ. 2552 เป็นครั้งที่ 2 มีรายละเอียดดังนี้
วิลเลียม พิตต์ ผู้เยาว์
วิลเลียม พิตต์ ผู้เยาว์ (William Pitt, the Younger; 28 พฤษภาคม ค.ศ. 1759 - 23 มกราคม ค.ศ. 1806) นายกรัฐมนตรีคนที่ 14 แห่งสหราชอาณาจักร ในศตวรรษที่ 19 เริ่มดำรงตำแหน่งนายกรัฐมนตรีแห่งสหราชอาณาจักร (สมัยแรก) เมื่อวันที่ 19 ธันวาคม ค.ศ. 1783 ขณะที่มีอายุ 24 ปี ในรัชสมัยพระเจ้าจอร์จที่ 3 ซึ่งถือว่าเป็นนายกรัฐมนตรีแห่งสหราชอาณาจักรที่มีอายุน้อยที่สุดเท่าที่เคยมีมา (พ้นจากตำแหน่งเมื่อวันที่ 14 มีนาคม ค.ศ. 1801) และได้ขึ้นดำรงตำแหน่งเดิมอีกครั้งหนึ่งเมื่อวันที่ 10 มีนาคม ค.ศ. 1804
พิตต์เสียชีวิต เมื่อวันที่ 23 มกราคม ค.ศ. 1806 สิริอายุได้ 46 ปี เป็นการเสียชีวิตในช่วงที่เขายังคงดำรงตำแหน่งอยู่
1759 1806
รางวัลครุฑทองคำ
ประเภทที่พิจารณา
การพิจารณารางวัลครุฑทองคำ (หลังปี พ.ศ. 2530) แบ่งออกเป็น 5 ประเภท คือ
คุณสมบัติ
สมาคมข้าราชการพลเรือนแห่งประเทศไทย ได้กำหนดคุณสมบัติของผู้บริหารราชการพลเรือนดีเด่น คือ เป็นข้าราชการที่ดำรงตำแหน่งหัวหน้าส่วนราชการไม่ต่ำกว่าระดับกรมหรือเทียบเท่าขึ้นไปทุกส่วนราชการ (ยกเว้นกระทรวงกลาโหมและข้าราชการการเมือง) โดยจะต้องดำรงตำแหน่งเป็นเวลาไม่น้อยกว่า 1 ปี
รายนามผู้ได้รับรางวัลครุฑทองคำ
รายนามผู้ได้รับรางวัลครุฑทองคำ (ชื่อตำแหน่งคือ ตำแหน่งที่ได้รับรางวัลดังกล่าว)
โคซูเกะ โทริอูมิ
โคซูเกะ โทริอูมิ ( 鳥海 浩輔<rt>とりうみ こうすけ</rt>, 16 พฤษภาคม 1973- ) เป็นนักพากย์ชาวญี่ปุ่น เกิดที่เมืองชิงาซากิ จังหวัดคานางาวะ สังกัดอาตส์วิชัน สูง 170 ซม.
วัดโพธิ์ธาตุ
วัดโพธิ์ธาตุ ตั้งอยู่ที่ บ้านชุมแพ หมุ่ที่ 10 ตำบลชุมแพ อำเภอชุมแพ จังหวัดขอนแก่น สังกัดคณะสงฆ์ มหานิกาย ที่ดินตั้งวัดมีเนื้อที่ 6 ไร่ 68 ตารางวา น.ส. 3 ก. เลขที่ 560 อาณาเขตทิศเหนือประมาณ 3 เส้น 1 วา 3 ศอก จดถนนดอนกู่ ทิศใต้ประมาณ 3 เส้น จดถนนเพียแก้ว ทิศตะวันออกประมาณ 1 เส้น 17 วา 2 ศอก จดถนนราษฎร์บำรุง ทิศตะวันตกประมาณ 2 เส้น 3 วา จดถนนโพธิ์ธาตุ มีที่ธรณีสงฆ์จำนวน 3 แปลง เนื้อที่ 25 ไร่ 2 งาน 74 ตารางวา น.ส. 3 เลขที่ 560 โฉนดที่ดิน เลขที่ 967 และ ส.ค. 1 เลขที่ 154 อาคารเสนาสนะประกอบด้วยพระอุโบสถ กว้าง 8.20 เมตร ยาว 23.10 เมตร เป็นอาคารคอนกรีต สร้างเมื่อ พ.ศ 2519 ศาลาการเปรียญ กว้าง 30 เมตร ยาว 40 เมตร เป็นอาคารไม้ สร้างเมื่อ พ.ศ 2503 กุฎิสงฆ์ จำนวน 5 หลัง เป็นอาคารไม้ 3 หลัง ครึ่งตึกครึ่งไม้ 2 หลัง และศาลาบำเพ็ญกุศลจำนวน 2 หลัง สร้างด้วยคอนกรีต ปูชนียวัตถุมีพระประธานในพระอุโบสถหล่อดด้วยทองแท้ ขนาดหน้าตักกว้าง 1.50 เมตร สูง 2 เมตร ปางมารวิชัย ศิลปะแบบสุโขทัย พระพุทธรูปโบราณ พระนาคปรก 2 องค์ พระพุทธรูปบูชา นามว่า หลวงพ่อโพธิ์ธาตุ 2 องค์ พระพุทธรูปไม้ สูงประมาณ 1 เมตร และ มีเจดีย์โบราณ 2 องค์ ได้รับการบูรณะปฏิสังขรณ์แล้ว 1 องค์ คือ เจดีย์โพธิ์ธาตุ โดยบนเจดีย์มีพระพุทธรูปโบราณประจำวัดประดิษฐาน (เจดีย์โพธิ์ธาตุเดิมเป็นเจดีย์โบราณศิลปะเดียวกันกับเจดีย์วัดธาตุบ้านแห่ แต่ได้รับการบูรณะปฏิสังขรณ์ โดยใช้ศิลปะในท้องถิ่น และเจดีย์ที่ยังไม่ได้รับการบูรณะ 1 องค์ คือ เจดีย์ญาณคูหงส์ ปัจจุบันเป็นโบราณสถานที่มีต้นกกแจ้งขึ้นคลุมเจดีย์ ซึ่งเป็นที่เคารพสักการะของชาวบ้านชุมแพ บ้านกุดชุมแพ บ้านพรานราษฎร์ และ บ้านศรีมงคล
ปัจจุบันมี พระครูจารุวรรณสาร เป็นเจ้าอาวาส
อ้างอิง
1^ กองพุทธสถาน,กรมการศาสนา. ประวัติวัดทั่วราชอาณาจักร หน้าที่ เล่ม 12 ,กรุงเทพฯ : กองพุทธศาสนสถาน กรมการศาสนา, 2526.
ฟุตบอลโลกหญิง 2015
ฟุตบอลโลกหญิง 2015 (2015 FIFA Women's World Cup) เป็นฟุตบอลโลกหญิงครั้งที่ 7 ซึ่งเป็นการแข่งขันชิงแชมป์ฟุตบอลหญิงนานาชาติ ซึ่งในเดือนมีนาคม ค.ศ. 2011 แคนาดาได้รับสิทธิ์เป็นเจ้าภาพ โดยการแข่งขันจะจัดขึ้นตั้งแต่วันที่ 6 มิถุนายน ถึงวันที่ 5 กรกฎาคม พ.ศ. 2558
การคัดเลือกเจ้าภาพ
โดยประเทศซิมบับเวได้ถอนตัวออกในวันที่ 1 มีนาคม ค.ศ. 2011 ซึ่งเป็นประเทศที่ได้รับการจับตามองอย่างยาวนาน โดยทีมหญิงของประเทศดังกล่าวอยู่ในอันดับที่ 103 ของโลกในช่วงที่มีการเสนอตัว และยังไม่ผ่านการคัดเลือกเข้าสู่การแข่งขันฟุตบอลโลกหญิงแต่อย่างใด นอกจากนี้ยังมีความไม่แน่นอนทางการเมืองและเศรษฐกิจอย่างต่อเนื่อง ภายใต้การปกครองของโรเบิร์ต มูกาเบ
การคัดเลือก
สำหรับการแข่งขันรายการนี้ จำนวนของทีมจะขยายจาก 16 ทีม ไปเป็น 24 ทีม โดยมีจำนวนของการแข่งขันเพิ่มขึ้นจาก 32 คู่ ไปเป็น 52 คู่ เมื่อวันที่ 11 มิถุนายน ค.ศ. 2012 ทางฟีฟ่าได้ประกาศให้มีการเปลี่ยนแปลงการจัดสรรการคัดเลือกตำแหน่งของสหพันธ์ภาคพื้นทวีป คณะกรรมการบริหารฟีฟ่าได้อนุมัติการจัดสรรตาราง และแบ่งสายของแปดทีมใหม่ดังต่อไปนี้:
หลังจากที่นักฟุตบอลเกาหลีเหนือหลายรายถูกตรวจพบสารกระตุ้นในช่วงการแข่งขันฟุตบอลโลกหญิง 2011 ทางฟีฟ่าจึงได้ห้ามเกาหลีเหนือได้มีส่วนร่วมในฟุตบอลโลกหญิง 2015 ที่ประเทศแคนาดา ซึ่งนี่เป็นการลงโทษครั้งแรกที่เกิดขึ้นในฟุตบอลโลกหญิง และเป็นครั้งแรกนับจากปี ค.ศ. 1995 ที่ทีมเกาหลีเหนือไม่ได้เข้าร่วมในฟุตบอลโลกหญิง
สนามแข่งขัน
เมืองแวนคูเวอร์, เอ็ดมอนตัน, วินนิเพก, ออตตาวา, มอนทรีออล และ มองก์ตัน ต่างได้รับเลือกให้เป็นเจ้าภาพในการจัดการแข่งขันทัวร์นาเมนท์ ส่วนเมืองแฮลิแฟกซ์ ก็ได้รับการกล่าวถึงเช่นกัน แต่ได้ถอนตัวออกจากรายการแข่งขันในเดือนมีนาคม ค.ศ. 2012 ส่วนเมืองโทรอนโตได้รับการคาดหวังว่าจะเป็นเมืองเจ้าภาพจัดการแข่งขันรอบไฟนอลหากการเสนอชื่อประสบความสำเร็จ แต่ในท้ายที่สุดก็ได้มีการถอดถอนออกจากการเสนอชื่อ เนื่องจากความขัดแย้งที่อาจเกิดขึ้นกับแพนอเมริกันเกมส์ 2015 เนื่องด้วยนโยบายของฟีฟ่ากับการให้การสนับสนุนเชิงพาณิชย์ ทั้งนี้ สนามฟุตบอลอินเวสเตอร์กรุ๊ปฟิลด์ในวินนิเพกจะเป็นที่รู้จักโดยทั่วไปในการแข่งขัน
ก่อนหน้านี้ ประเทศแคนาดาได้เป็นเจ้าภาพจัดการแข่งขันของฟีฟ่า อันประกอบด้วย ฟุตบอลโลกเยาวชนอายุไม่เกิน 17 ปี 1987, ฟุตบอลโลกหญิงอายุไม่เกิน 20 ปี 2002 และ ฟุตบอลโลกเยาวชนอายุไม่เกิน 20 ปี 2007 ซึ่งได้รับการบันทึกรายการแข่งขัน
การจับสลากแบ่งสาย
ทั้ง 24 ทีม ที่ผ่านเข้ารอบสุดท้าย แบ่งเป็น 6 กลุ่มกลุ่มละ 4 ทีม ได้มีการจับสลากแบ่งสายขึ้น เมื่อวันที่ 6 ธันวาคม 2557 ที่ พิพิธภัณฑ์ธรรมชาติแห่งแคนาดา ออตตาวา โดยการแข่งขัน ผู้ที่ได้อันดับที่ 1 กับอันดับที่ 2 ของแต่ละกลุ่มและ 4 ทีมที่มีคะแนนดีที่สุดจากอันดับที่ 3 ของแต่ละกลุ่มจะเข้ารอบ 16 ทีมสุดท้าย
ตารางคะแนนของทีมอันดับที่ 3
ทีมที่มีคะแนนดีที่สุดจากอันดับที่ 3 ของแต่ละกลุ่มจะเข้ารอบ 16 ทีมสุดท้าย ตามตารางการแข่งขันที่ได้จับสลากแบ่งสาย:
ในรอบต่อไปสี่ทีมอันดับสามที่ดีที่สุดจะมีโปรแกรมแข่งขันกับทีมแชมป์ของกลุ่ม เอ, บี, ซี และ ดี สอดคล้องถึงตารางที่ตีพิมพ์ในมาตรา 28 ของกฏระเบียบการแข่งขัน.
อันดับผู้ทำประตูสูงสุด
ผู้เล่นที่อยู่ใน ตัวหนา คือยังอยู่ในระบบการแข่งขัน.
แหล่งที่มา: FIFA.com
รางวัล
รางวัลที่ได้รับในช่วงสุดท้ายของการแข่งขัน.
ตารางการจัดอันดับทัวร์นาเมนต์
Per statistical convention in football, matches decided in extra time are counted as wins and losses, while matches decided by penalty shoot-out are counted as draws.
สิทธิการออกอากาศ
สหพันธ์ฟุตบอลระหว่างประเทศจำหน่ายลิขสิทธิ์การถ่ายทอดโทรทัศน์ ให้แก่บริษัท บางกอกเอ็นเตอร์เทนเมนต์ จำกัด (BEC) ได้รับลิขสิทธิ์เพียงผู้เดียวในการถ่ายทอดการแข่งขันฟีฟ่าฟุตบอลโลกหญิง 2015 ผ่านทาง สถานีโทรทัศน์ไทยทีวีสีช่อง 3 โดยมีการถ่ายทอดสดกลับมายังประเทศไทยทั้งหมด 8 นัดรวมถึงนัดที่ทีมชาติไทยแข่งขัน ผ่านทางช่อง 3 ออริจินัล, ช่อง 3 HD, ช่อง 3 SD, ช่อง 3 Family และ ทางเว็บไซต์ tv.bectero.com จากทั้งหมด 56 นัดของรายการแข่งขัน และ การถ่ายทอดสดทุกนัดจะไม่มีโฆษณาคั่น
แดดดีแยงกี
รามอน ลุยส์ อายาลา โรดริเกซ (Ramón Luis Ayala Rodríguez) หรือที่รู้จักกันในนาม แดดดีแยงกี (Daddy Yankee; เกิดเมื่อวันที่ 3 กุมภาพันธ์ ค.ศ. 1976) เป็นนักร้องชาวปวยร์โตรีโกแนวเรเกตอน ซึ่งเป็นแนวเพลงผสมระหว่างเร็กเก ลาติน และฮิปฮอป และในปี ค.ศ. 2006 เขาได้รับการยกย่องจากนิตยสารไทม์ว่าเป็น 1 ใน 100 บุคคลที่มีอิทธิพลที่สุดในโลก
ประวัติ
รามอน เกิดที่ซานฮวน ปวยร์โตรีโก เขามีผลงานเพลงดังชุด "บาร์ริโอฟิโน(ES"Barrio Fino")" ที่มีเพลงดังอย่าง "กาโซลินา" หลังจากนั้นได้ออกอัลบั้มชุด Cartel: The Big Boss หลังจากหายไป 3 ปี โดยเขาได้ให้เหตุผลว่าเป็นเพราะเขารักในการทำเพลง ไม่ใช่แค่โยนจังหวะใส่คนฟังเท่านั้น รามอน ได้แต่งงานกับ มิเรดิส กอนซาเลซ เมื่ออายุ 17 ปี และมีลูกด้วยกัน 3 คน
แหล่งข้อมูลอื่น
1976
รากที่สิบสองของสอง
รากที่สิบสองของสอง หรือ เป็นจำนวนอตรรกยะ เป็นจำนวนที่ใช้ในทางดนตรีในการแสดงถึงอัตราส่วนของความถี่ระหว่างตัวโน้ตสองตัวที่อยู่ติดกัน
รากที่สิบสองของสองมีค่าประมาณคือ 1.0594630943593... และสามารถเขียนในรูปเศษส่วนต่อเนื่องได้ดังนี้
เอเวอเรสต์ ไต่ฟ้าท้านรก
เอเวอเรสต์ ไต่ฟ้าท้านรก (Everest) เป็นภาพยนตร์ภัยพิบัติ-ผจญภัยในปี ค.ศ. 2015 กำกับโดย บัลทาซาร์ คอร์มาเกอร์ เขียนบทโดย วิลเลียม นิโคลสัน และ ไซมอน โบฟอย นำแสดงโดย เจสัน คลาร์ก, จอช โบรลิน, จอห์น ฮอว์กส์, โรบิน ไรท์, เอมิลี วัตสัน, คีร์รา ไนท์ลีย์, แซม เวิร์ธธิงตัน และ เจค จิลเลินฮาล
ภาพยนตร์ออกฉายรอบปฐมทัศน์ในงานเวนิซอินเตอร์เนชั่นแนลฟิล์มเฟสติวัลเมื่อวันที่ 2 กันยายน ค.ศ. 2015 และเข้าฉายครั้งแรกในโรงภาพยนตร์เมื่อวันที่ 18 กันยายน 2015 ซึ่งได้รับแรงบันดาลใจจากเหตุการณ์จริง ในปี 1996 เป็นเรื่องราวของสองกลุ่มนักปีนเขาที่กำลังเดินทางเพื่อพิชิตยอดเขาที่สูงที่สุดในโลกอย่างเอเวอเรสต์ นำโดย ร็อบ ฮอลล์ (คลาร์ก) และ สก็อตต์ ฟิชเชอร์ (จิลเลินฮาล)